TECHNINĖ SPECIFIKACIJA
APSAUGOS PASLAUGŲ PIRKIMAS
Bendroji informacija
[bookmark: _GoBack]Sutarties dalykas objekto stebėjimo ir reagavimo paslaugų (toliau – Paslaugos) pirkimas – pardavimas.  BVPŽ kodas 79710000-4
Paslaugų tikslas – užtikrinti perkančiosios organizacijos turto, darbuotojų ir lankytojų saugumą bei viešąją tvarką saugomuose objektuose.
Paslaugų teikimo vietos: 
1. VĮ Valstybinių miškų urėdijos Panevėžio regioninio padalinio administracijos pastatas –  Parko g. 32, Panevėžys; 
2. Garažai – Parko g. 26E, Panevėžys;
3. Medienos ruošos ir prekybos techninio padalinio pastatas, dirbtuvės –  Tiekimo g. 8B-1, Panevėžys;
4. Medienos ruošos ir prekybos techninio padalinio teritorija (perimetras) – Tiekimo g. 8B-2, Panevėžys;
5. Rozalimo girininkijos administracinis pastatas – Parko g. 4, Rozalimas, Pakruojo r.;
6. Pakruojo girininkijos garažas – Lygumų g. 2, Linksmučių k., Pakruojo sen., Pakruojo r. sav.;
7. Pakruojo girininkijos mechaninės dirbtuvės – Lygumų g. 2, Linksmučių k., Pakruojo sen., Pakruojo r. sav.;
8. Pakruojo girininkijos sandėlis,– Kruojos g. Nr. 1 B, Linksmučių k., Pakruojo r. sav.;
9. Krekenavos girininkijos administracinis pastatas – Orelių k., Krekenavos sen., Panevėžio r.;
Paslaugų techniniai reikalavimai, apimtis nurodyti Sutarties 3 priede „Objektų sąrašas“.
Paslaugų apimtis
1. Paslaugų teikėjas įsipareigoja:
1.1. prieš pradedant stebėti objektus pagal šią sutartį, raštu nurodyti Užsakovo įgaliotajam atstovui savo budinčiųjų telefonus ir objektams priskirtus kodus. Pasikeitus budinčiųjų telefonų numeriams, raštu pranešti juos Užsakovo įgaliotajam atstovui per vieną darbo dieną;
1.2. užtikrinti savo reagavimo grupės atvykimą į stebimą objektą per laiką, nurodytą šios sutarties 3 priede „Objektų sąrašas”, po pavojaus signalo gavimo CAP, ir imtis visų įstatymais leidžiamų priemonių objektų ir juose esančio turto saugumui užtikrinti; nedelsiant informuoti apie tai Užsakovo įgaliotąjį atstovą bei užtikrinti objekto apsaugą, kol atvyks Užsakovo įgaliotasis atstovas; kartu su juo apžiūrėti stebimą objektą iš išorės ir vidaus; sulaikyti šalia objekto arba jo viduje aptiktus įtartinus ir pašalinius asmenis;
1.3. objekto apžiūros metu nustačius objekte buvusių materialinių vertybių vagystės, sunaikinimo ar sugadinimo požymius, pranešti teritoriniam policijos komisariatui, skirti savo atstovus įvykio aplinkybėms ir žalos dydžiui nustatyti;
1.4. teikti Užsakovui metodinę pagalbą dėl objekto apsaugos tobulinimo. Užsakovui pageidaujant, pateikti išrašą apie gautus iš objekto signalus. Išrašo laikotarpis negali būti ilgesnis kaip trys mėnesiai;
1.5. užtikrinti Paslaugų teikėjo naudojamų įrengimų ir priemonių, priimančių objekto sistemos signalus, nepriekaištingą funkcionavimą;
1.6. Užsakovo lėšomis vykdyti objekte sumontuotos signalizacijos sistemos remonto/modernizavimo darbus, susijusius su sistemos programavimu, įrenginių ar prietaisų detalių ir mazgų pakeitimu, prieš tai su Užsakovu raštu suderinus remonto/modernizavimo darbų apimtį ir apmokėjimo už juos sumą.
Reikalavimai apsaugos darbuotojams
Apsaugos darbuotojai turi turėti galiojantį apsaugos darbuotojo pažymėjimą.
Būti nepriekaištingos reputacijos.
Būti apmokyti pirmosios pagalbos ir konfliktų valdymo pagrindų.
Dėvėti uniformą su paslaugų teikėjo ženklais ir turėti identifikacinę kortelę.
Techninės ir organizacinės priemonės
Ryšio priemones (telefonas, racija ar kt.).
Incidentų registravimo žurnalą.
Patruliavimo kontrolės sistemą (jei taikoma).
Operatyvų ryšį su perkančiosios organizacijos atsakingais asmenimis.
Reagavimas į incidentus
Apsaugos darbuotojai privalo nedelsiant reaguoti į incidentus.
Apie incidentą informuoti atsakingą perkančiosios organizacijos darbuotoją.
Esant būtinybei iškviesti policiją, priešgaisrinę ar medicinos pagalbą.
Paslaugų kokybės užtikrinimas
Užtikrinti nepertraukiamą apsaugos postų užpildymą.
Pakeisti darbuotojus jų neatvykimo ar ligos atveju.
Užtikrinti darbuotojų tinkamą pasirengimą.
Atsakomybė
Paslaugų teikėjas atsako už savo darbuotojų veiksmus.
Atsako už žalą, atsiradusią dėl netinkamo paslaugų teikimo, teisės aktų nustatyta tvarka.
Papildoma informacija
Perkančioji organizacija turi teisę tikrinti paslaugų kokybę.
Gali reikalauti pakeisti apsaugos darbuotoją, jei jo darbas netenkina reikalavimų.

